
Projektas
VALSTYBINĖS ŽEMĖS PANAUDOS
SUTARTIS    

2026 m. rugpjūčio      d. Nr. 
Šakiai

[bookmark: _Hlk205215619][bookmark: _Hlk164950700]Lietuvos valstybė, atstovaujama Šakių rajono savivaldybės mero Raimondo Januševičiaus, veikiančio pagal Lietuvos Respublikos žemės įstatymo 8 straipsnio 3 dalies 1 punktą, toliau vadinama panaudos davėju ir Šakių rajono “Nemuno“ mokykla, įstaigos kodas 307345685, buveinės adresas: Mokyklos g. 1, Gelgaudiškio m., Šakių r. sav., toliau vadinama panaudos gavėju, atstovaujama Šakių rajono “Nemuno“ mokyklos direktorės Odetos Dailidienės, veikiančios pagal Šakių rajono savivaldybės mero 2025 m. liepos 31 d. potvarkį Nr. MP-52 „Dėl Odetos Dailidienės skyrimo į pareigas”, sudarėme šią sutartį:
[bookmark: _Hlk236223489]1. Panaudos davėjas, vadovaujantis Šakių rajono savivaldybės mero 2026 m. rugpjūčio  d. potvarkiu Nr. MT-     „Dėl valstybinės žemės sklypo, kadastro Nr. 8425/0002:23, esančio Žemaitės g. 1, Gelgaudiškio m., Šakių r. sav., perdavimo neatlygintinai naudotis Šakių rajono “Nemuno“ mokyklai“, perduoda neatlygintinai naudotis, o panaudos gavėjas priima 0,6318 ha žemės sklypą (kadastro Nr. 8425/0002:23 Gelgaudiškio m. k. v., unikalus Nr. 8425-0002-0023, registro Nr. 84/14434), esantį Žemaitės g. 1, Gelgaudiškio m., Šakių r. sav. Perduodamas žemės sklypas reikalingas Šakių rajono “Nemuno“ mokyklai turto patikėjimo teise perduoto pastato – darželio (unikalus Nr. 8496-7007-3016), kitų ininerinių statinių – kiemo statinių (unikalus Nr. 8496-7007-3027), eksploatavimui.
2. Žemės sklypas perduodama neatlygintinai naudotis 20 metų laikotarpiui, priešmokyklinio ugdymo funkcijoms atlikti, skaičiuojant nuo šios sutarties sudarymo dienos, bet ne ilgesniam laikotarpiui, nei reikia savivaldybės priešmokyklinio ugdymo funkcijoms atlikti. 
3. Perduodamo neatlygintinai naudotis žemės sklypo pagrindinė tikslinė žemės naudojimo paskirtis – kita, žemės naudojimo būdas – visuomeninės paskirties teritorijos.
          4. Galimybė keisti žemės sklypo pagrindinę žemės naudojimo paskirtį ir (ar) naudojimo būdą: kai pagal galiojančius teritorijų planavimo dokumentus numatyta galimybė išnuomojamame valstybinės žemės sklype pakeisti pagrindinę žemės naudojimo paskirtį ir (ar) būdą kita pagrindine žemės naudojimo paskirtimi ir (ar) būdu: galimi naudojimo būdai – Lietuvos Respublikos įstatymų ir jų lydimųjų aktų nustatyta tvarka: atsižvelgiant į Gelgaudiškio miesto teritorijos bendrasis planas, patvirtintas 2013 m. kovo 28 d. savivaldybės tarybos sprendimu Nr. T-107 „Dėl Gelgaudiškio miesto teritorijos bendrojo plano tvirtinimo“, plano sprendiniuose nurodoma pagrindinė žemės naudojimo paskirtis – kita, o galimi naudojimo būdai – komercinės paskirties teritorijos, bendro naudojimo teritorijos; inžinerinės infrastruktūros teritorijos; rekreacinės teritorijos.
5. Perduodamame neatlygintinai naudotis žemės sklype esančių žemės savininkui ar kitiems asmenims nuosavybės teise priklausančių statinių ir įrenginių naudojimosi sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos taip pat pastatų ir (ar) įrenginių naudojimo sąlygos pasibaigus žemės sklypo panaudos terminui – Lietuvos Respublikos civilinio kodekso ir kitų teisės aktų nustatyta tvarka. 
6. Perduodamame neatlygintinai naudotis žemės sklype esančių požeminio ir paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos – Lietuvos Respublikos įstatymų nustatyta tvarka.
7. Žemės sklypui (jo daliai) taikomos specialiosios žemės naudojimo sąlygos, nurodytos Nekilnojamojo turto registro duomenų bazės išrašo skiltyje „Žymos“  ir „Duomenys apie įregistruotas teritorijas, kurioje taikomos specialiosios žemės naudojimo sąlygos“. 
8. Trečiųjų asmenų teisės į perduodamą neatlygintinai naudotis žemės sklypą – nėra.
9. Kiti teisės aktuose nustatyti žemės naudojimo apribojimai – nėra.
10. Žemės servitutai ir kitos daiktinės teisės – nėra.
11. Žemės sklypo vertė (nustatyta pagal Žemės verčių zonų žemėlapius, patvirtintus Nacionalinės žemės tarnybos prie Aplinkos ministerijos direktoriaus 2025 m. gruodžio 12 d. įsakymu Nr. 1P-1342-(1.1E.) „Dėl masinio žemės vertinimo dokumentų patvirtinimo“) – 4 390 Eur (keturi tūkstančiai trys šimtai devyniasdešimt eurų).
12. Kiti su neatlygintinai perduodamo žemės sklypo naudojimu ir grąžinimu, pasibaigus panaudos sutarčiai, susiję panaudos davėjo ir panaudos gavėjo įsipareigojimai Lietuvos Respublikos įstatymų nustatyta tvarka.
13. Panaudos gavėjo išlaidų žemei pagerinti atlyginimas nenumatomas. 
14. Panaudos davėjui priklausantys melioracijos įrenginiai, keliai, tiltai, kiti inžineriniai įrenginiai remontuojami galiojančių įstatymų nustatytos tvarkos lėšomis.
15. Šalys už žemės panaudos sutarties pažeidimus atsako Lietuvos Respublikos civilinio kodekso nustatyta tvarka.
16. Sutartis panaudos davėjo reikalavimu nutraukiama prieš terminą, jeigu panaudos gavėjas naudojasi žemės sklypu ne pagal sutartyje nurodytas sąlygas, perduoda žemės sklypą naudotis trečiajam asmeniui, nebeatlieka funkcijų, kurioms buvo perduotas neatlygintinai naudotis valstybinės žemės sklypas, jeigu pagal parengtą naują arba pakeistą ir nustatytąja tvarka patvirtintą teritorijų planavimo dokumentą šis žemės sklypas paimamas naudoti visuomenės poreikiams, taip pat jeigu privatizuojami statiniai ar įrenginiai pagal Lietuvos Respublikos valstybės ir savivaldybių turto privatizavimo įstatymą, jeigu panaudos gavėjas savo lėšomis per 3 mėnesius nuo sutarties sudarymo dienos neįregistravo sutarties Nekilnojamojo turto registre arba panaudos davėjo reikalavimu nepašalino sutarties sąlygų pažeidimo. Sutartis gali būti nutraukta ir kitais Lietuvos Respublikos civilinio kodekso, kitų Lietuvos Respublikos įstatymų nustatytais atvejais.
17. Sutartis panaudos gavėjo reikalavimu prieš terminą gali būti nutraukta, jeigu dėl aplinkybių, už kurias panaudos gavėjas neatsako, žemės sklypu nebegalima naudotis pagal paskirtį.
18. Jeigu perduotame neatlygintinai naudotis žemės sklype nėra statinių ar įrenginių, kuriuos panaudos gavėjas valdo nuosavybės, patikėjimo teise, naudoja panaudos ar nuomos pagrindais, panaudos gavėjas turi teisę nutraukti panaudos sutartį, apie tai įspėjęs kitą šalį ne vėliau kaip prieš vieną mėnesį.
19. Sutarties pakeitimai ir papildymai galioja, jeigu jie sudaryti raštu ir nustatytąja tvarka pasirašyti abiejų šalių.
20. Prie šios sutarties pridedamas perduodamo neatlygintinai naudotis žemės sklypo planas M 1:500, kaip neatskiriama sudedamoji šios sutarties dalis.
21. Panaudos sutartį panaudos gavėjas savo lėšomis per 3 mėnesius įregistruoja Nekilnojamojo turto registre.
22. Ginčai dėl šios sutarties sprendžiami Lietuvos Respublikos įstatymų nustatyta tvarka.
23. Ši sutartis įsigalioja nuo jos pasirašymo momento.
         24. Sutartį šalys pasirašo kvalifikuotais elektroniniais parašais, pasirašomas 1 (vienas) elektroninis sutarties egzempliorius, kuriuo šalys pasidalina elektroninių ryšių priemonėmis.






[bookmark: _Hlk159489198]Panaudos davėjas		_______________________ Raimondas Januševičius		
                                                                                                (parašas)
A. V. 	





Panaudos gavėjas                                     ________________________ Odeta Dailidienė
                                                                                                 (parašas)
A.V.







